
          RAPORT

asupra proiectului de Lege pentru aprobarea Ordonanţei Guvernului nr.138/2000 privind măsuri de susţinere a învăţământului privat

În urma examinării proiectului de Lege pentru aprobarea Ordonanţei Guvernului nr.138/2000 privind măsuri de susţinere a învăţământului privat,  în şedinţa din 14 martie 2001, Comisia propune ca acesta să fie supus spre dezbatere şi adoptare cu următoarele amendamente: 
Nr.

crt.
Textul iniţial
Text adoptat de Comisie
Motivare

1. 
Articol unic

Se aprobă Ordonanţa Guvernului nr.138 din 31 august 2000 privind măsuri de susţinere a învăţământului privat, adoptată în temeiul art.1 lit.I pct.3 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, partea I, nr.431 din 2 septembrie 2000.
Articol unic

Se aprobă Ordonanţa Guvernului nr.138 din 31 august 2000 privind măsuri de susţinere a învăţământului privat, adoptată în temeiul art.1 lit.I pct.3 din Legea nr.125/2000 privind abilitarea Guvernului de a emite ordonanţe şi publicată în Monitorul Oficial, partea I, nr.431 din 2 septembrie 2000,  cu următoarele modificări:


2.
Titlul ordonanţei

Ordonanţă privind măsuri de susţinere a învăţământului privat
Se propune introducerea ca pct.1, în legea de aprobare, a următorului text:

,,1. Titlul ordonanţei va avea următorul cuprins:
Ordonanţă privind unele reglementări ale învăţământului particular.,,




Text nou: Art.1 va avea următorul cuprins:

Art.1. (1) Statul sprijină şi coordonează învăţământul particular, în condiţiile legii, respectând în întregime drepturile acestuia.

(2) În cadrul acestor competenţe, statul are următoarele contribuţii:

a) să asigure sprijinul pedagogic necesar funcţionării sale efective, precum şi acces gratuit la documentele curriculare de bază, elaborate pentru învăţământul de stat;
b) să garanteze standardele pedagogice şi ştiinţifice ale curricumului propriu, alternativ învăţământului de stat, în acord cu orientările generale de politică educaţională;
c) poate să acorde subsidii prin bugetul central şi/sau bugetul local pentru învăţământul preşcolar, primar şi gimnazial.


3.
Art.1. Cadrele didactice încadrate în învăţământul preuniversitar particular beneficiază de recunoaşterea vechimii la catedră necesară pentru obţinerea definitivării în învăţământ şi a gradelor didactice II şi I, de la data obţinerii autorizaţiei de încredere de către unitatea şcolară respectivă.
Art.2 va avea următorul cuprins: 

Art.2. (1) Personalul didactic şi didactic auxiliar din învăţământul particular beneficiază de drepturile şi îndatoririle ce decurg din exerciţiul funcţiei, prevăzute în Statutul personalului didactic şi în legislaţia muncii.

(2) Posturile didactice în învăţământul particular se ocupă prin concurs, detaşare sau prin transferul cadrelor didactice titulare care intră în reducere de activitate, conform prevederilor Statutului personalului didactic.

(3) Personalul didactic din învăţământul particular, încadrat potrivit prevederilor Statutului personalului didactic, beneficiază de vechime neîntreruptă în muncă şi se bucură de toate drepturile prevăzute de lege pentru funcţiile echivalente din învăţământul de stat.


4.
Art.2.  Cadrele didactice titulare în învăţământul preuniversitar de stat pot fi detaşate sau transferate, în interesul învăţământului, în unităţi de învăţământ preuniversitar particular care au autorizaţie de încredere, cu acordul unităţii de învăţământ particulare respective, în condiţiile legii, în situaţia restrângerii de activitate care nu poate fi soluţionată în învăţământul preuniversitar de stat.
Se abrogă.
Prevederile art.1 şi art.2 din textul iniţial se regăsesc într-o altă formulare în Art.2.

5.
Art.5. Elevii, studenţii şi cadrele didactice din învăţământul particular preuniversitar sau superior care funcţionează pe baza autorizaţiei de încredere sau a autorizaţiei de funcţionare provizorie au acces la serviciile reţelei ROEDUNET în condiţiile stabilite de Ministerul Educaţiei Naţionale pentru întreaga comunitate academică.
Art.5 va avea următorul cuprins: 

Art.5. Elevii, studenţii şi cadrele didactice din învăţământul particular, care funcţionează pe baza autorizaţiei de încredere sau a autorizaţiei de funcţionare provizorie, au acces la serviciile reţelei ROEDUNET în condiţiile stabilite de Ministerul Educaţiei şi Cercetării pentru întreaga comunitate academică.


6.
Art.6. Spaţiile şi mijloacele temporar disponibile ale unităţilor de învăţământ de stat se închiriază, prin licitaţie, cu prioritate, pentru activităţile de învăţământ, inclusiv pentru instituţiile de învăţământ particular.
Art.6 va avea următorul cuprins: 

Art.6. Spaţiile şi mijloacele temporar disponibile ale unităţilor de învăţământ de stat se închiriază, prin licitaţie, cu prioritate, pentru activităţile de învăţământ, inclusiv pentru unităţile şi  instituţiile de învăţământ particular.


7.
Art.7. Instituţiile de învăţământ superior acreditate au acces la competiţia proiectelor de finanţare a cercetării ştiinţifice, beneficiază de alocarea de fonduri de investiţii, dotări cu echipamente şi granturi de cercetare pe baze competiţionale.
Art.7 va avea următorul cuprins: 

Art.7. Instituţiile de învăţământ superior acreditate au acces la competiţia proiectelor de finanţare a cercetării ştiinţifice şi la granturi de cercetare pe baze competiţionale.


NOTA: Art.3, 4 şi 8 din textul iniţial nu se modifică.

În raport de obiectul şi conţinutul său, proiectul de lege face parte din categoria legilor ordinare.

